Һуғыштан һуң йәш яугир иҫән-имен тыуған ауылына әйләнеп ҡайта. Тап ошо урында уның өйләнеү тарихын да һөйләп үткем килә. Ҡарт олатайым яуҙан ҡайтып килгәндә дуҫы менән Һарыш ауылына инеп сығырға була. Ошонда ул минең буласаҡ ҡарт өләсәйемде – Миниғәлимә исемле һылыуҙы осрата һәм бер күреүҙән ғашиҡ була. Ҡыйыу егет оҙаҡ уйлап тормай, икенсе көндө үк ҡыҙҙы кәләш итеп алып та ҡайта.